
REFERAT

privind modificarea componenţei Consiliului de Administraţie 
al  S.C. Administrarea  Domeniului Public S.A. 
Prin Hotărârea Consiliului Local nr. 88/24.02.2009 s-a aprobat componenţa Consiliului de Administraţie la SC Administrarea Domeniului Public SA, iar prin Hotărârea Consiliului Local nr. 81/23.02.2010 s-a aprobat modificarea componenţei Consiliului de Administraţie al S.C. Administrarea Domeniului Public S.A. aprobată prin Hotărârea Consiliului Local nr. 88/24.02.2009. 

Prin adresa nr. SC2010-014206/14.06.2010, Partidul Democrat Liberal a solicitat înlocuirea d-nei Prisecaru Mariana cu dl. Sîrbu Nicuşor Alin.

Având în vedere prevederile Legii nr. 15/1990, privind reorganizarea unităţilor economice de stat ca regii autonome şi societăţi comerciale, actualizată, de prevederile Legii nr. 161/2003, privind unele măsuri pentru asigurarea transparenţei în exercitarea demnităţilor publice a funcţionarilor publici şi în mediul de afaceri, prevenirea şi sancţionarea corupţiei, precum şi de prevederile art. 36,  alin. 3, litera c şi art. 45  din Legea nr. 215/2001 republicată privind administraţia publică locală;
Ţinând cont de cele prezentate, propunem modificarea componenţei Consiliului de Administraţie al S.C. Administrarea Domeniului Public S.A. prin înlocuirea  d-nei Prisecaru Mariana cu dl. Sîrbu Nicuşor Alin.

